**Modalităţi de contestare a deciziei instituţiei publice în situaţia în care persoana se consideră vătămată în privinţa dreptului de acces la informaţiile de interes public solicitate** sunt cele prevăzute de art.21 şi art.22 din Legea nr.544/2001, respectiv:

"Împotriva refuzului angajatului desemnat al unei autorităţi sau instituţii publice de a aplica prevederile Legii nr.544/2001 se poate depune reclamaţie la conducătorul autorităţii sau al instituţiei publice respective în termen de 30 de zile de la luarea la cunoştinţă de către persoana lezată.

Dacă după cercetarea administrativă reclamaţia se dovedeşte întemeiată, răspunsul se transmite persoanei lezate în termen de 15 zile de la depunerea reclamaţiei şi va conţine atât informaţiile de interes public solicitate iniţial, cât şi menţionarea sancţiunilor disciplinare luate împotriva celui vinovat.

În cazul în care o persoană se consideră vătămată în drepturile sale, prevăzute în prezenta lege, aceasta poate face plângere la secţia de contencios administrativ a tribunalului în a cărui rază teritorială domiciliază sau în a cărui rază teritorială se află sediul autorităţii ori al instituţiei publice. Plângerea se face în termen de 30 de zile de la data expirării termenului prevăzut de lege pentru expedierea răspunsului (10 zile sau, după caz, 30 de zile de la data înregistrării cererii).

Instanţa poate obliga autoritatea sau instituţia publică să furnizeze informaţiile de interes public solicitate şi să plătească daune morale şi/sau patrimoniale.

Hotărârea tribunalului este supusă recursului.

Decizia Curţii de Apel este definitivă şi irevocabilă.

Atât plângerea, cât şi recursul, se judecă în instanţă în procedură de urgenţă şi sunt scutite de taxă de timbru."

[Formular reclamaţie administrativă 1](http://www.anpm.ro/documents/10197/3915063/model%2Breclamatie%2Badministrativ%C4%83%2B1.doc/0e607941-d776-4f0f-87a5-e4577b7442b6)

[Formular reclamaţie administrativă 2](http://www.anpm.ro/documents/10197/3915063/model%2Breclamatie%2Badministrativ%C4%83%2B2.doc/d4fe003e-1f12-48ae-a2b8-50e556e06ce8)